**Szombathely Megyei Jogú Város Önkormányzata Polgármesterének**

**11/2020. (IV.10.) önkormányzati rendelete**

**2020. április 10. 15.00 órától 2020. április 13. 24.00. óráig terjedő kijárási korlátozásról**

Szombathely Megyei Jogú Város Önkormányzatának polgármestere az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében továbbá a kijárási korlátozás meghosszabbításáról szóló 95/2020.(IV.9.) Korm. rendelete 6.§ (2) bekezdésében kapott feladat- és hatáskörében eljárva a következőket rendeli el:

**1. §**

A kijárási korlátozásról szóló 71/2020.(III.27.) Korm. rendeletben (a továbbiakban: R.) foglalt kijárási szabályokhoz képest az e rendeletben foglalt szigorúbb kijárási szabályokat rendelem el.

**2. §**

1. A Csónakázó-tavat körbevevő sétány és a tó szigete (3683/2 helyrajzi számú ingatlan), továbbá a sportliget (3758/2 és 3757/1 helyrajzi számú terület), valamint a parkerdő (0848 helyrajzi számú terület szombathelyi közigazgatáshoz tartozó területe) kizárólag szabadidős célú gyalogos közlekedésre, gyalogos vagy kerékpáros megközelítéssel vehető igénybe, különös figyelemmel a R. 5. §-ában foglaltakra.
2. A Csónakázó-tavat körbevevő sétányt kizárólag az óramutató járásával megegyező irányba az (1) bekezdésben foglaltak szerint lehet igénybe venni.
3. A Csónakázó-tavat körbevevő sétány és a tó szigete, a sportliget, a Fő tér és Szombathely Megyei Jogú Város közterületein található közparkok kizárólag szájmaszk viselete mellett használhatók.
4. A R. 2.§-ában foglaltakon túlmenően tilos tartózkodni továbbá Szombathely Megyei Jogú Város területén található, kereskedelmi tevékenységet folytató üzletben – az ott foglalkoztatottak kivételével –, kivéve vásárlás vagy szolgáltatás igénybe vétele céljából:
5. olyan üzletben, amelynek forgalma döntő hányadát élelmiszer árusítás teszi ki,
6. piacon,
7. gyógyszert, gyógyászati segédeszközt forgalmazó üzletben,
8. üzemanyag-töltőállomáson,
9. dohányboltban,
10. bankban,
11. postán.
12. A (4) bekezdésben foglalt előírás érvényesítése a helyiség üzemeltetőjének felelőssége.
13. A R. 2.§ második mondata nem alkalmazható fagylalt termékkör forgalmazására és kiadására.
14. Szombathely Megyei Jogú Város közterületén egyéni szabadidős sporttevékenység kizárólag egyedül, egymástól 10 méteres távolságban folytatható.
15. Szombathely Megyei Jogú Város közterületén – egészségügyi ellátás és szolgáltatás igénybevétele kivételével - 18 év alatti személy 20.00 és 6.00 óra között nem tartózkodhat.

**3. §**

(1) Ez a rendelet 2020. április 10. napján 15.00 órakor lép hatályba.

(2) Ez a rendelet 2020. április 14-én hatályát veszti.

**(: Dr. Nemény András :)** **(: Dr. Károlyi Ákos :)**

**polgármester** **jegyző**

**A rendelet a Polgármesteri Hivatal hirdetőtábláján történő kifüggesztés útján a mai napon, 14 óra 55 perckor kihirdetésre került.**

**Szombathely, 2020. április 10.**

**(: Dr. Károlyi Ákos :)**

**jegyző**

**INDOKOLÁS**

**a 2020. április 10. 15.00 órától 2020. április 13. 24.00 óráig terjedő kijárási korlátozásról szóló önkormányzati rendelethez**

2020. április 9-én kihirdetésre került a kijárási korlátozás meghosszabbításáról szóló 95/2020.(IV.9.) Korm. rendelet, melynek 6.§ (2) bekezdése felhatalmazást ad az önkormányzatoknak a kijárási korlátozásról szóló 71/2020.(III.27.) Korm. rendeletben foglaltaktól szigorúbb kijárási szabályok megalkotására a húsvéti ünnepek idejére.

Tapasztalva, hogy az ünnepek közeledtével a lakosság fegyelme lazult a kijárási korlátozások betartása tekintetében, indokolt élni az átmeneti időre történő felhatalmazással.

1. **§**

A szabályozás általános célját tartalmazza a rendelkezés

1. **§**

A koronavírus-járvány elleni hatékony védekezés érdekében szükséges a kijárási szabályok szigorítása Szombathelyen. Ennek keretében szükséges korlátozni bizonyos közterületek használatának célját, megközelítésének és használatának módját, figyelemmel a járványügyi előírásokra.

Szükséges továbbá a felhatalmazással érintett időszakban Magyarország Kormánya által elrendeltekhez képest szűkíteni a lakosság által látogatható vendéglátó és kereskedelmi üzletek, az igénybe vehető szolgáltatások körét, rendelkezve a szabályok érvényesítésének kötelezettjéről is.

A korlátozást indokolt kiterjeszteni továbbá a szabadidős sporttevékenység folytatására, és a 18 év alatti személyek közterület-használatára is.

1. **§**

A rendelet hatályba lépését és hatályának időtartamát tartalmazza.

**ELŐZETES HATÁSVIZSGÁLAT**

**Szombathely Megyei Jogú Város Önkormányzata Polgármesterének,**

**2020. április 10. 15.00 órától 2020. április 13. 24.00. óráig terjedő kijárási korlátozásról szóló**

**11/2020. (IV.10.) önkormányzati rendeletéhez**

**1. Társadalmi hatások**

A rendeletnek társadalmi hatása a szombathelyiek egészségének védelme a koronavírus-járvány elleni védekezésben.

**2. Gazdasági, költségvetési hatások**

A rendeletnek gazdasági, költségvetést érintő hatása az önkormányzat tekintetében nincsen.

**3. Környezeti következmények**

A rendeletnek a környezetre pozitív hatása van, figyelemmel arra, hogy csökkenti gépjármű forgalmat, és a környezet igénybe vételét.

**4. Egészségügyi következmények**

A rendelet egészségügyi következménye pozitív, mivel segíti és támogatja a koronavírus-járvány elleni hatékony védekezést.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A koronavírus-járvány elleni hatékony védekezés érdekében szükséges a kijárási szabályok szigorítása Szombathelyen. A jogalkotás elmaradása veszélyeztetné a koronavírus-járvány elleni hatékony védekezést, ezzel a szombathelyiek egészségének megőrzését.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**